Nebavia ťa pekne ilustrovaní turistickí sprievodcovia s informáciami o hradoch, zámkoch a folklórnych festivaloch a radšej ti vonia „Sex, drugs, and Rock“n“Roll“? ...tu hin čítaj.

K Urban Exploringu som sa dostal cez plenérovú maľbu, zo všetkých subžánrov mestskej krajinomaľby som si najviac cenil obrazy zväčša z opustených tovární, vtedy som ešte nevedel čo je Urban Exploration. S pribúdajúcimi informáciami rástla chuť spoznávať ďalšie regióny, s návštevami nových regiónov rástla chuť podeliť sa o nevšedné zážitky v podobe publikácie, ktorú držíte v rukách.

Najlepší spôsob, ako prejsť regióny celej našej krásnej krajiny, je poznať v každom regióne niekoho, kto pozná vo svojom meste každú jednu dieru v chodníku a prevedie vás nepoznanými lokalitami. A tak sa aj stalo. Vďaka svojej kamarátskej povahe som postupne navštevoval ľudí, ktorí ma previedli najbizarnejšími lokalitami svojho regiónu, alebo sa so mnou podujali preskúmať nejaký nový región. Celý projekt zámerne nemal žiadne promo, dokonca ani jednotliví prevádzači, ktorých som oslovil, nevedeli, že sú prevádzačmi nepoznanou, skrytou stránkou ich mesta a súčasťou širšieho príbehu. Knižka sa snaží ukázať širšie spektrum explorerov v našej krajine namiesto jedným pohľadom zameranej optiky jedného explorera. Aj napriek tejto snahe nie je možné ukázať v knihe celé spektrum explorerov, je však stále výberom toho najlepšieho, čo pobehuje po našich mestách.

Aj keď patrím k milovníkom architektúry a obnovy, text sa stále drží hlavnej idey knihy – dobrodružnej návštevy opustených priestorov a fakty o navštívených priestoroch sa držia na potrebnom minime. Táto vlakovo-autobusová odysea po našich regiónoch je sondou do pocitov mladej generácie a jej vyrovnávania sa so súčasnou post-industriálnou situáciou.

Všetko, čo je napísane v tejto knihe, sa stalo presne tak ako je napísane.